Länsi-Suomen Osuuspankki

Länsi-Suomen Osuuspankki eli OP Länsi-Suomi on vuonna 2006 perustettu osuuspankki, joka on osa valtakunnallista OP Ryhmää. Se muodostui Porin Seudun Osuuspankin, Rauman Seudun Osuuspankin, Eurajoen Osuuspankin ja Kankaanpään Osuuspankin yhdistyessä. 

Länsi-Suomen Osuuspankilla on omistaja-asiakkaita yli 81 000 (2021). Pankin pääkonttori sijaitsee Porissa Asiantuntijakeskus BePOPin rakennuksessa. Pankilla on yhteensä seitsemän konttoria ja yksi kohtaamispaikka. Satakunnan ohella Länsi-Suomen Osuuspankki toimii myös Varsinais-Suomen Pyhärannassa.

OP Länsi-Suomi tarjoaa laajoja pankkipalveluja niin yksityis- kuin yritysasiakkaillekin. Palveluun kuuluvat myös Pohjola Vakuutuksen, OP Kodin, isännöinnin, kiinteistönvälityksen ja vuokranvälityksen toiminnot niin yksityis- kuin yritysasiakkaillekin. OP Länsi-Suomen työntekijöiden suorat numerot ovat yhtiön verkkosivuilla.

Toimipisteet 

Pori
Rauma
Eurajoki
Kankaanpää
Kiikoinen
Merikarvia
Ulvila
Kohtaamispaikka Panelia

Lähteet 
Länsi-Suomen Osuuspankin kotisivut

Viitteet
 

OP
Satakunta